Brúin yfir Reykjadalsá í Borgarfirði , skammt fyrir norðan Kleppjárnsreyki , er verulega farin að láta á sjá eftir áratuga notkun . Brúarvængir hennar eru illa sprungnir sem og brúargólfið . Að sögn Bjarna Johansen hjá Vegagerðinni hefur brúin verið léleg lengi . Á vegaáætlun fyrir árið 2010 er hins vegar á dagskrá að gera nýja brú yfir ána skammt fyrir ofan núverandi brúarstæði . Samhliða því stendur til að færa veginn og gera á hann aflíðandi , mjúkan sveig inn Reykholtsdal . Við þá breytingu mun Borgarfjarðarbraut tengjst Hálsasveitarvegi með T gatnamótum á nýjum stað og núverandi vegamót við Gróf leggjast af .